
ŽUPAN
KLASA: 112-02/26-02/10
URBROJ: 2198-01-26-6

Zadar,  4. studenog 2026. godine

Na temelju članka 19. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19, 17/25), župan Zadarske županije, objavljuje


UPUTE I OBAVIJESTI KANDIDATIMA
KOJI PODNOSE PRIJAVE NA JAVNI NATJEČAJ ZA IMENOVANJE 
PROČELNIKA U UPRAVNIM TIJELIMA ZADARSKE ŽUPANIJE

U „Narodnim novinama“ broj 127/2026 od 4. studenog 2026. godine objavljen je javni natječaj za imenovanje pročelnika upravnih tijela Zadarske županije, kako slijedi:

1. pročelnik u Službi za unutarnju reviziju, radno mjesto broj 13. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ broj 17/26, u nastavku: Pravilnik), 1 izvršitelj, na neodređeno vrijeme, uz obvezni probni rad u trajanju od tri mjeseca,
2. pročelnik u Upravnom odjelu za kulturu, sport i medije, radno mjesto broj 99. iz Pravilnika, 1 izvršitelj, na neodređeno vrijeme, uz obvezni probni rad u trajanju od tri mjeseca,
3. pročelnik u Upravnom odjelu za imovinsko-pravne poslove i graditeljstvo, radno mjesto broj 113. iz Pravilnika, 1 izvršitelj, na neodređeno vrijeme, uz obvezni probni rad u trajanju od tri mjeseca,
4. pročelnik u Upravnom odjelu za javnu nabavu i EU fondove, radno mjesto broj 189. iz Pravilnika, 1 izvršitelj, na neodređeno vrijeme, uz obvezni probni rad u trajanju od tri mjeseca,
5. pročelnik u Upravnom odjelu za obrazovanje, radno mjesto broj 201. iz Pravilnika, 1 izvršitelj, na neodređeno vrijeme, uz obvezni probni rad u trajanju od tri mjeseca.

Od dana objave javnog natječaja u „Narodnim novinama“ počinje teći rok od 8 dana za podnošenje prijava na javni natječaj. Slijedom navedenog, posljednji dan za podnošenje prijava na javni natječaj je 12. studenog 2026. godine. Prijava je podnesena u roku ako je prije isteka roka zaprimljena u pisarnici Zadarske županije, Ivana Mažuranića 28, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

I. Opis poslova radnih mjesta, koja se popunjavaju predmetnim javnim natječajem:

1. pročelnik u Službi za unutarnju reviziju, radno mjesto broj 13. iz Pravilnika: 
[bookmark: _Hlk96341616]- upravlja i organizira rad Službe u skladu sa zakonskim i pod-zakonskim propisima i internim aktima, 
- izrađuje i predlaže županu donošenje Strateškog i godišnjeg plana revizije te ih uz odobrenje župana dostavlja Središnjoj harmonizacijskoj jedinici Ministarstva financija u propisanim rokovima, 
- odlučuje o pokretanju pojedinačnih revizija u skladu s godišnjim planom provođenja unutarnje revizije odnosno po nalogu župana o pokretanju ad hoc revizija
- nadzire i sudjeluje u provođenju revizija procesa iz djelokruga rada Županije i u proračunskim, izvanproračunskim i ostalim korisnicima proračuna Zadarske županije, daje neovisno i objektivno stručno mišljenje, savjete i preporuke za unapređenje poslovanja, 
- odobrava konačno revizorsko izvješće i dostavlja ga županu i odgovornim osobama revidirane jedinice,
- vodi bazu preporuka unutarnje revizije te prati provedbu danih preporuka sukladno planu djelovanja o čemu izvještava župana, 
- izrađuje pojedinačna, periodična ili godišnja izvješća o radu unutarnje revizije u skladu s propisima. Izrađuje mišljenja uz izjavu čelnika o fiskalnoj odgovornosti, kao i uz izjave čelnika revidiranih subjekata, 
- surađuje sa Središnjom harmonizacijskom jedinicom i Državnim uredom za reviziju,
- dostavlja podatke vezane uz jedinicu za unutarnju reviziju i unutarnje revizore za potrebe vođenja registra jedinica za unutarnju reviziju i registra ovlaštenih unutarnjih revizora za javni sektor,
- prati i predlaže stalnu edukaciju revizora u svrhu kontinuiranog stručnog usavršavanja,
- obavlja sve ostale poslove u skladu s Zakonom i po nalogu župana,
- donosi rješenja i druge akte u upravnom postupku iz područja službeničkih odnosa za službenike u Službi.

2. pročelnik u Upravnom odjelu za kulturu, sport i medije, radno mjesto broj 99. iz Pravilnika:

- rukovodi Upravnim odjelom, planira, organizira, koordinira i nadzire rad, osigurava zakonito, pravodobno i učinkovito obavljanje poslova te odgovara za rad Odjela,
- predlaže politiku razvoja kulture, sporta, medija i odnosa s javnošću te koordinira izradu strateških dokumenata, programa javnih potreba, proračuna i drugih planskih akata,
- rješava najsloženija stručna i upravna pitanja iz djelokruga Odjela te usmjerava provedbu zakona, općih akata, odluka župana i Županijske skupštine,
- koordinira suradnju s ministarstvima, ustanovama, jedinicama lokalne samouprave, sportskim i kulturnim organizacijama, medijima i drugim dionicima,
- priprema i predlaže akte iz nadležnosti župana i Županijske skupštine, program rada i izvješća o radu Odjela te prati izvršenje proračunskih pozicija,
- donosi rješenja iz područja službeničkih odnosa i druga rješenja za koja je ovlašten te obavlja druge poslove po nalogu župana. 

3. pročelnik u Upravnom odjelu za imovinsko-pravne poslove i graditeljstvo, radno mjesto broj 113. iz Pravilnika:

- upravlja Odjelom,
- organizira i usklađuje rad unutarnjih ustrojstvenih jedinica,
- utvrđuje politiku razvoja u području iz djelokruga Odjela,
- utvrđuje plan i program rada Odjela,
- utvrđuje prijedloge, odnosno donosi akte kada je na to zakonom ili drugim propisom ovlašten,
- brine o zakonitom i pravodobnom izvršavanju zakona i drugih propisa,
- obavlja analitičko-planske, organizacijsko-koordinacijske, pravne i druge stručne poslove vezane uz poslove upravljanja nekretninama, imovinsko-pravne poslove, poslove stambenog zbrinjavanja i priuštivog stanovanja te provedbe dokumenata prostornog uređenja i gradnje te informacijskog sustava tržišta nekretnina vezano za poslove procjene vrijednosti nekretnina,
- vodi i rješava najsloženije upravne predmete te rješava neupravne predmete iz nadležnosti Odjela,
- proučava najsloženija pitanja iz svog djelokruga rada, prati propise i predlaže nove koncepte razvoja sustava,
- izvršava opće akte Skupštine i Župana, obavlja i druge poslove po nalogu župana i zamjenika župana,
- stalno surađuje u pitanjima od zajedničkog interesa s županom, zamjenikom župana, drugim županijskim upravnim tijelima, proračunskim i izvanproračunskim korisnicima županije, trgovačkim društvima i ostalim subjektima,
- donosi rješenja i druge akte u upravnom postupku iz područja službeničkih odnosa za službenike Odjela. 

4. pročelnik u Upravnom odjelu za javnu nabavu i EU fondove, radno mjesto broj 189. iz Pravilnika:
- upravlja Odjelom,
- organizira i usklađuje rad unutarnjih ustrojstvenih jedinica,
- utvrđuje politiku razvoja u području iz djelokruga Odjela,
- utvrđuje plan i program rada Odjela,
- utvrđuje prijedloge, odnosno donosi akte kada je na to zakonom ili drugim propisom ovlašten,
- brine o zakonitom i pravodobnom izvršavanju zakona i drugih propisa,
- obavlja analitičko-planske, organizacijsko-koordinacijske, pravne i druge stručne poslove vezane uz postupke javne nabave i projekte sufinancirane od strane Europske unije i drugih izvora,
- proučava najsloženija pitanja iz svog djelokruga rada, prati propise i predlaže nove koncepte razvoja sustava,
- koordinira pripremu i realizaciju projekata sufinanciranih od strane Europske unije i drugih izvora financiranja te provedbu pripadajućih postupaka javne nabave za potrebe realizacije istih na području županije,
- za potrebe iniciranja i provođenja projekata u sklopu fondova EU koordinira rad upravnih tijela Zadarske županije, trgovačkih društava i ustanova kojima je osnivač ili većinski vlasnik Zadarska županija,
- izvršava opće akte Skupštine i Župana, obavlja i druge poslove po nalogu župana i zamjenika župana,
- stalno surađuje u pitanjima od zajedničkog interesa s županom, zamjenikom župana, drugim županijskim upravnim tijelima, proračunskim i izvanproračunskim korisnicima županije, trgovačkim društvima i ostalim subjektima,
- donosi rješenja i druge akte u upravnom postupku iz područja službeničkih odnosa za službenike Odjela,
- obavlja i druge poslove utvrđene zakonima, ostalim propisima i aktima Župana i Županijske skupštine. 

5. pročelnik u Upravnom odjelu za obrazovanje, radno mjesto broj 201. iz Pravilnika:
- rukovodi Odjelom u skladu sa zakonom i drugim propisima, organizira i koordinira rad Odjela,
- sudjeluje u rješavanju najsloženijih pitanja iz djelokruga rada Odjela, 
- odgovara za rad Odjela i pravodobno obavljanje poslova i zadataka,
- izvršava opće akte Skupštine i župana,
- donosi rješenja i druge akte u upravnom postupku iz područja službeničkih odnosa za službenike Odjela, 
- obavlja druge poslove za župana i zamjenika župana,
- obavlja i druge poslove koji mu se povjere. 




II. Podaci o plaći:

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10, 10/23) plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

Koeficijent složenosti poslova radnog mjesta pročelnik, radno mjesto broj 13., 99., 113., 189. i 201. iz Pravilnika je 4,50 utvrđen temeljem točke III. Odluke o koeficijentima za obračun plaća službenika i namještenika Zadarske županije, utvrđenog pod rednim brojem 1., za radna mjesta 1. klasifikacijskog ranga („Službeni glasnik Zadarske županije“ broj 10/26). 

Osnovica za obračun plaće utvrđena je člankom 43. stavak 1. Kolektivnog ugovora za službenike i namještenike upravnih tijela Zadarske županije („Službeni glasnik Zadarske županije“ broj 8/26).

III. Način obavljanja prethodne provjere znanja i sposobnosti kandidata:

Prethodna provjera znanja i sposobnosti kandidata temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19, 17/25), a provodi ju tročlano Povjerenstvo za provedbu javnog natječaja imenovano od strane župana Zadarske županije.

Pravo pristupa na prethodnu provjeru znanja i sposobnosti imati će kandidati koji dostave
pravovremene i potpune prijave te koji udovoljavaju propisanim i objavljenim uvjetima javnog
natječaja, a poziv na prethodnu provjeru znanja i sposobnosti biti će objavljen na mrežnoj stranici Zadarske županije, na poveznici https://www.zadarska-zupanija.hr/prijam-u-slu%C5%BEbu/prijem-u-sluzbu-natjecaji-u-tijeku najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima javnog natječaja neće se smatrati kandidatima prijavljenim na javni natječaj, te će im biti upućena odgovarajuća pisana obavijest. Obavijest se u pravilu dostavlja na adresu elektroničke pošte prijavitelja.

Prethodna provjera znanja i sposobnosti kandidata obavlja se putem pisanog testiranja znanja  i intervjua.

[bookmark: _Hlk96347225]1. Pravni izvori za pripremanje kandidata za prethodnu provjeru znanja i sposobnosti za radno mjesto pročelnik u Službi za unutarnju reviziju, su sljedeći: 

1. Zakon o sustavu unutarnjih kontrola u javnom sektoru (Narodne novine, broj 78/15, 102/19, 105/25);
2. Pravilnik o unutarnjoj reviziji u javnom sektoru (Narodne novine, broj 42/16, 77/19);
3. Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20);
4. Statut Zadarske županije („Službeni glasnik Zadarske županije“, broj 10/26).




[bookmark: _Hlk96347380]2. Pravni izvori za pripremanje kandidata za prethodnu provjeru znanja i sposobnosti za radno mjesto pročelnik u Upravnom odjelu za kulturu, sport i medije, su sljedeći: 

[bookmark: _Hlk96346465]1. Zakon o pravu na pristup informacijama („Narodne novine“, broj 25/13, 85/15, 69/22), od članka 17. Zakona do članka 28. Zakona,
2. Pravilnik o zaštiti osobnih podataka („Službeni glasnik Zadarske županije“, broj 20/19),
3. Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20);
4. Statut Zadarske županije („Službeni glasnik Zadarske županije“, broj 10/26).

[bookmark: _Hlk96347425]3. Pravni izvori za pripremanje kandidata za prethodnu provjeru znanja i sposobnosti za radno mjesto pročelnik u Upravnom odjelu za imovinsko-pravne poslove i graditeljstvo, su sljedeći: 

1. Zakon o izvlaštenju i određivanju naknade („Narodne novine“ broj 74/14.,69/17. i 98/19);
2. Zakon o gradnji („Narodne novine“, broj 155/25), od članka 52. Zakona do članka 119.
Zakona;
3. Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20);
4. Statut Zadarske županije („Službeni glasnik Zadarske županije“, broj 10/26).

4. Pravni izvori za pripremanje kandidata za prethodnu provjeru znanja i sposobnosti za radno mjesto pročelnik u Upravnom odjelu za javnu nabavu i EU fondove, su sljedeći: 

1. Zakon o javnoj nabavi („Narodne novine“ broj 120/16, 114/22, 48/26);
2. Zakon o institucionalnom okviru za korištenje fondova Europske unije u Republici Hrvatskoj
(„Narodne novine" broj 116/21, 31/25);
3. Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20);
4. Statut Zadarske županije („Službeni glasnik Zadarske županije“, broj 10/26).

5. Pravni izvori za pripremanje kandidata za prethodnu provjeru znanja i sposobnosti za radno mjesto pročelnik u Upravnom odjelu za obrazovanje, su sljedeći: 

1. Zakon o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90,11, 5/12, 16/12, 86/12, 94/13, 152/14, 7/17, 68/18, 98/19, 64/20, 133/20, 151/22, 155/23, 156/23);
2. Zakon o ustanovama („Narodne novine“ broj  76/93, 29/97, 47/99, 35/08, 127/19, 151/22);
3. Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20);
4. Statut Zadarske županije („Službeni glasnik Zadarske županije“, broj 10/26).

Izvori za pripremu kandidata objavljeni u „Narodnim novinama“ dostupni su na mrežnoj stranici https://narodne-novine.nn.hr/, izvori objavljeni u „Službenom glasniku Zadarske županije“ dostupni su na linku https://glasnik.zadarska-zupanija.hr/.

IV. Prethodna provjera znanja i sposobnosti kandidata za radna mjesta koja se popunjavaju predmetnim natječajem, obuhvaća:

[bookmark: _Hlk96418162]a) pisano testiranje znanja iz područja navedenih u pravnim izvorima za pripremanje  kandidata,
b)  intervju. 

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 20 bodova.
Pisana provjera znanja sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na cijeli broj daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.
Smatra se da je kandidat položio pisani test ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju.

S kandidatom koji na pisanom testiranju ostvari najmanje 50% ukupnog mogućeg broja bodova, Povjerenstvo za provedbu javnog natječaja provest će intervju.
Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.
Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.
Maksimalan broj bodova koji kandidat može ostvariti na intervjuu je 10 bodova.
Smatra se da je kandidat zadovoljio ako je na intervjuu ostvario najmanje 5 bodova.

IV. U nastavku donosimo još nekoliko informacija o javno natječajnom postupku:

1. Molimo podnositelje u prijavi navesti sve podatke i priložiti svu traženu dokumentaciju naznačenu u javnom natječaju budući da manjak samo jednog dokumenta isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na javni natječaj.

2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19, 17/25), a koji se odnosi na natječajni postupak, dostupan je na linku 
https://zadarska-zupanija.hr/images/dokumenti/Izvadak_-_Zakon_2025.pdf

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljen je na mrežnoj stranici Zadarske županije https://www.zadarska-zupanija.hr/prijam-u-slu%C5%BEbu/prijem-u-sluzbu-natjecaji-u-tijeku dana 4. studenog 2026. godine.



ŽUPAN

Josip Bilaver, v.r.

